Il-Kunsilliera Lokali tal-Partit Nazzjonalista fil-Qala laqgħu l-proposta li ħabbar il-PN li jekk ikun elett, se jagħti lura lill-Qalin u lill-poplu l-bajja ta' Ħondoq ir-Rummien u ż-żona tal-madwar. L-Erbgħa, il- Malta Independent żvelat li l-oppożizzjoni qed tippjana li takkwista l-art privata li hemm biswit il-bajja u tbiddilha f'park nazzjonali, jekk il-PN ikun elett fl-elezzjoni ġenerali li ġejja. Il-proposta tal-PN tinkludi proġett ta' riġenerazzjoni fejn ż-żona li illum hi privata tiġi mibdula f'park nazzjonali, u jsir progett ta' titjib tal-faċilitajiet kollha eżistenti u kif ukoll oħrajn ġodda. Fi stqarrija l-Kunsillieri tal-PN fil-Qala qalu li preżentament, l-unika żoni li huma tal-gvern huma l-parti tal-bajja fejn hemm ir-ramel u l-moll u li l-kumplament taż-żona madwar il-bajja hi f'idejn kumpanija privata, li ġiet akkwistata minnha mingħand sidien privati fl-2002. Qalu kif bħalissa, il-Kunsill Lokali tal-Qala u l-gvern ftit li xejn jistgħu jagħmlu proġetti pubbliċi fiż-żona, u għalhekk iż-żona ta' madwar il-bajja, inkluż il-parkeġġ, tinsab f'telqa kbira. Bil-proposta tal-PN, mhux biss se tiġi ppreservata ż-żona kollha ta' madwar il-bajja ta' Ħondoq ir-Rummien, iżda l-istess żona se tkun riġenerata u rinovata biex titgawda mill-familji kollha li jżuru l-bajja mill-isbaħ, qalu l-Kunsilliera tal-PN tal-Qala. Mill-banda l-oħra, il-Kunsilliera tal-PN, wrew id-diżapprovazzjoni tagħhom għal dak li qal il-Prim Ministru Robert Abela, "li ftit li xejn jista' jagħmel biex isalva l-bajja ta' Ħondoq ir-Rummien u l-madwar għax għandu 'idejh marbutin'." Filmat: Ħondoq: "Il-Gvern b'idejh marbutin" – Il-PM "Żgur li bejn id-dikjarazzjoni tal-Prim Ministru u l-proposta tal-PN, il-poplu tal-Qala jappoġġja bis-sħiħ il-proposta tal-PN li jakkwista l-art ta' madwar il-bajja mingħand is-sidien privati u joħloq park nazzjonali," ikkonkludew il-Kunsilliera tal-PN. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60b866358ab0e_rand.td-a-rec-img{text-align:left}.td_uid_3_60b866358ab0e_rand.td-a-rec-img img{margin:0 auto 0 0}